tomron87/hebrew-wikipedia-sentences-corpus huggingface dataset:
הדנים הצהירו שמינוי זה נוגד את ההרמוניה ביחסים בין שתי המדינות.
בתקופת כהונתו של יונסון התקבל חוק באלת'ינגי לאיסור צריכת אלכוהול.
ביורן גוסטפסון (בשוודית: Björn Gustafsson; נולד ב-19 בפברואר 1986) הוא שחקן וקומיקאי שוודי.
גוסטפסון נולד ב-19 בפברואר 1986 בגטנבורג שבשוודיה.
הוא למד בבית ספר לתיאטרון בסטוקהולם במטרה להיות שחקן.
בשנת 2005 הופיע במועדון הסטנד-אפ "Bungy Comedy" המיועד לקומיקאים מתחילים.
ב-2006 הופיע לראשונה בקולנוע בסרט "Beck – Flickan i jordkällaren" לצד מייקל פרסברנדט.
הוא התפרסם בעיקר שהשתתפף בין 2007 ל-2008 בתוכנית הקומית "הפרלמנט".
ב-2008 הופיע במלודיפסטיבלן כששר שיר אהבה קומי לחברתו של מנחה התחרות, באותה שנה גם הגיש את תוצאות ההצבעה השוודית באירוויזיון.
הוא שיחק בקופרודוקציה השודית-צרפתית "Les Grandes Personnes" וב-2009 שיחק בקומדיית המדע הבדיוני "Kenny Begins".
בשנת 2011 שיחק בסרט "Kronjuvelerna" בו שיחק גם ביל סקארסגארד.
ב-2012 שיחק בגרסה השוודית של קומדיית המצבים המשרד.
בשנת 2015 שיחק בסרטים מרגלת (סרט) וקונג פיורי.
בשנת 2018 שיחק בסרט הביוגרפי "להיות אסטריד".
בשנת 2022 שיחק לצדו של ביל סקושגורד בסדרת הדרמה השוודית "קלארק" אודות חיו של שודד הבנקים קלארק אולופסון ועל שוד נורמלמסטורג אשר טבע את המונח תסמונת סטוקהולם.
בשנת 2025 שיחק בסרט הקומדיה הבריטית "שיעורים בפינגווינית" לצדו של סטיב קוגן.
ביוקו הוא אי המרוחק כ-32 קילומטרים מחופי מערב אפריקה והוא חלקה הצפוני ביותר של גינאה המשוונית.
האי ממוקם לחופיה של קמרון במפרץ ביאפרה - חלק של מפרץ גינאה.
ביוקו הוא אי גבוה והררי שמקורו געשי - פסגתו הגבוהה ביותר היא פיקו באסילה המיתמר לגובה של 3,012 מטרים.
האי דומה במאפייניו לאיים השכנים סאו טומה ופרינסיפה, אך בניגוד להם, היה בעבר ביוקו מחובר ליבשת אפריקה - עם עליית גובה פני הים בתום עידן הקרח האחרון, לפני 10,000 שנים לערך, הוא הופרד ממנה.
האי מכוסה ברובו ביער גשם טרופי.
מלאבו, בירת גינאה המשוונית, ממוקמת על האי.
תושביה הילידים המקוריים של ביוקו נקראים בובי, עם בנטו, המהווה כ-58% מאוכלוסיית האי.
קבוצות אתניות נוספות כוללות את הפנג, פרננדינו ואיגבו, כמו גם מהגרים אפריקאים ואירופאיים.
בשפת הבובי, שמו של האי הוא "אטולה".
בין 1973 ל-1979, שמו של האי שונה ל"מסיאס נגוומה" על שמו של פרנסיסקו מסיאס נגוומה, נשיא גינאה המשוונית באותה התקופה.
בשנת 1979, שמו שונה ל"ביוקו", על שם הפוליטיקאי כריסטינו סריצ'ה ביוקו.
האי יושב במחצית האלף הראשון לפני הספירה על ידי שבטי בנטו שהגיעו מאפריקה, אשר צאצאיהם מהווים את הקבוצה האתנית העיקרית באי, הבובי.
כך, בניגוד לאיים אחרים באזור, באי ישנה אוכלוסייה אפריקאית ילידית.
האירופאים הראשונים להגיע אל האי היו הפורטוגזים, בשנת 1472, אשר הגיעו במשלחת בראשותו של מגלה הארצות פרנאו דה פו.
דה פו כינה את האי "פורמוזה פלורה" (בעברית: הפרח היפה) ובשנת 1494, כשהחל יישוב האי על ידי הפורטוגזים, שם האי שונה ל"פרננדו פו", על שם מגלהו.
הפורטוגזים פיתחו באי תעשיית קני סוכר, ועל אף שאיכותה נחשבה לנמוכה, בשל הכמויות שיוצרו באי, תעשייה זו החלה להשתלט על השוק האירופאי.
ב-1642, חברת הודו המזרחית ההולנדית הקימה באי עמדות סחר, ללא אישורם של הפורטוגזים, ולתקופה קצרה היא אף ריכזה מהאי את תעשיית סחר העבדים שלה ממפרץ גינאה.
הפורטוגזים גירשו את ההולנדים מהאי בשנת 1648 והשתלטו על עמדותיהם, כולל מוסד סחר העבדים מהאי.
כמו כן, הם השתלטו על האי השכן, קוריסקו.
במקביל למאבקים בין הפורטוגזים להולנדים, החלו שבטי הבובי באי להתארגן להקמתה של ממלכה חדשה.
כשהביקוש לעבדים הלך וגדל, הפורטוגזים החלו לקחת את תושבי האי עצמם לעבדות - כתוצאה מכך, התושבים המקומיים החלו בתהליך של מעבר מאזור החופים לפנים האי.
בשנת 1778, במסגרת הסכם אל פארדו, פורטוגל מסרה לספרד את פרננדו פו, אנובון ואת ריו מוני - שלושתם מהווים למעשה את גינאה המשוונית המודרנית.
ההסכם נחתם בין מריה הראשונה, מלכת פורטוגל וקרלוס השלישי, מלך ספרד בתמורה לשטחים ביבשת אמריקה.
לאחר שסחר העבדים בוטל על ידי האימפריה הבריטית, הם חיפשו אתר באפריקה להוצאת סיורים כנגד סחר עבדים בלתי חוקי.
הם חכרו מספרד את פרננדו פו, והקימו בו את פורט קלרנס (נקרא על שם דוכס קלרנס, ויליאם הנרי), כיום בירת גינאה המשוונית, מלאבו.
הבריטים חכרו את האי בין 1827 ל-1843 והם העבירו מפריטאון אל האי את בית המשפט לשחרור עבדים.
במהלך תקופתם באי, הבריטים שחררו כ-20 ספינות ובתוכן כ-2,500 עבדים.
כמו כן, שחררו מעבדות בצורות אחרות עוד אלפים.
בשנת 1843, החלו הספרדים לשוב אל האי והשפעת הבריטים החלה לדעוך, ובשנת 1855 מלך ספרד ביטל לחלוטין את הזכויות הבריטיות על האי.
הספרדים הגלו אל האי מספר מאות של אפרו-קובנים, בנוסף לעשרות מלומדים ופוליטיקאים ספרדים שנחשבו עוינים לשלטון.
בנוסף, ספרד הגלתה אל האי כ-218 מורדים מהמהפכה הפיליפינית, מתוכם שרדו באי רק כ-94. בשנים 1923–1930, חבר הלאומים חקר את העברתם של מהגרי עבודה בין ליבריה למושבה הספרדית בפרננדו פו.
על אף שחבר הלאומים התרכז במארגני ההעברה שבליבריה, בחינה מדוקדקת גילתה כי המעסיקים בפרננדו פו יצרו בפועל עבודת כפייה.
בשלהי המאה ה-19, חקלאים באי משבט הקריו (קבוצה אתנית מסיירה לאון), חדלו בייצור שמן דקלים והחלו בייצור קקאו.
התלות שלהם במהגרי עבודה והתחרות העולה מהשוק האירופאי גרמו למשבר כלכלי בתחילת המאה ה-20. החקלאים אמנם עצרו את עבודתם, אך לא הצליחו לשלם את משכורתם של מהגרי העבודה, מה שיצר בפועל מצב של עבדות.
בעקבות הפרשה, ליבריה אסרה על תושביה להגר לצורכי עבודה.
במהלך מלחמת ביאפרה, ארגוני זכויות אדם השתמשו באי כבסיס למשלחות הומניטריות לביאפרה.
בשנת 1942 בוצע באזור מבצע פוסטמסטר.
בשל ריבוי הקבוצות האתניות המתגוררות על האי, התפתחה בו שפה קריאולית בשם פיצ'ינגליס.
הדקדוק של השפה מבוסס על השפה האנגלית והיא מורכבת מתמהיל של אנגלית, שפות מערב אפריקאיות מניגריה וליבריה, שפת הקריו מסיירה לאון וספרדית.
מהגרי עבודה הגיעו אל האי מכל האזורים הללו במהלך המאה ה-19.
ספרדית הייתה השפה הרשמית באי מאז 1844 כשהספרדים השתלטו עליו מחדש.
ספרדית עודנה שפת ההוראה והאדמיניסטרציה וזאת כתוצאה מהשלטון הספרדי הארוך.
67.6% מתושבי גינאה המשוונית דוברים ספרדית, אחוז גבוה מתוכם הם תושבי הבירה, מלאבו שבביוקו.
ביורג למברכט היה רוכב אופניים בלגי מקצועי בקבוצת לוטו–סודאל.
נהרג לאחר שהתרסק לתוך תעלת בטון במהלך הטור של פולין.
ב-2015 זכה למברכט באליפות בלגיה לג'וניור.
באליפות העולם לג'וניור, הגיע במקום ה-22.
בטור של פלנדריה לג'וניורס, סיים במקום ה-10. ב-2016 המשיך למברכט להתקדם, וניצח את מרוץ הרונדה דה איסאר ואת כל הקטגוריות בו.
ובאליפות אירופה עד גיל 23, הגיע במקום ה-2 אחרי אלכסנדר ריאבושנקו.
ב-2017 זכה למברכט במירוץ הלייז'–בסטון–לייז' עד גיל 23. וגם במירוץ הגראנד פרי פריסיניטץ ספא.
בטור דה ל'אווניר, מרוץ שנחשב לטור דה פראנס לרוכבים הצעירים, הגיע שני אחרי איגן ברנל.
ב-2018 חתם למברכט על חוזה מקצועני ראשון עם קבוצת לוטו סודאל הבלגית, ובאוגוסט נבחר לראשונה להתחרות בגראנד טור כאשר נבחר לסגל קבוצתו בוואלטה אספנייה, אך לא זינק לקטע ה15 ובכך פרש מהמירוץ.
באליפות העולם עד גיל 23, וסיים שני.
ב-2019, זכה למברכט בדירוג הצעירים של דופינה ליברה וסיים במקום ה-12 הכללי.
במהלך הקטע השלישי ב 2019 התרסק למברכט לתוך תעלת בטון.
הוא הובא לבית חולים והוכנס לניתוח אך מת במהלכו.
ביורן איטלינג (בשוודית: Björn Daniel Arne Yttling; נולד ב-16 באוקטובר 1974, אומאו) הוא זמר-יוצר גיטריסט ומפיק מוזיקלי שוודי.
ביורן איטלינג נולד באומאו, שוודיה.
הוא התחיל להלחין ולנגן בגיל שמונה.
בהמשך הוא עבר לעיר וסטרוס בה למד מוזיקה.
בהיותו שם ביורן איטלינג הכיר את פטר מורן וביחד עם גון אריקסון בשנת 1997 הם הקימו טריו אינדי רוק בה איטלינג היה מנגן גיטרה והיה כותב שירים.
הלהקה הוציא מספר רב של אלבומים שזכו להצלחה במיוחד בשנים 2006–2011. במרץ 2020 הלהקה הוציאה את האלבום התשיעי שלה והיה מתוכנן סבב הופעות בארצות הברית שנדחה.
בנוסף לפעילות בלהקה, ביורן איטלינג עסק בהפקת אלבומים וכתיבת שירים לאמנים אחרים כמו ליקה לי, כריסי היינד, פרנץ פרדיננד, אלכס וינסטון ועוד.
בסך הכל הוא הפיק 20 אלבומים.
בשנת 2014 הוא היה בין התורמים העיקריים לאלבום חדש של כריסי היינד.
ביורן צד-ברזל (בנורדית עתיקה: Bjǫrn Járnsíð; באנגלית: Björn Ironside; באיסלנדית: Björn Járnsíða; בשוודית: Björn Järnsida; בדנית: Bjørn Jernside; בלטינית של ימי הביניים: Bier Costae ferreae) היה שליט ויקינגי נורדי ומלך אגדי של שוודיה.
לפי ההיסטוריה הסקנדינבית המשולבת עם פרטים מסאגות ואגדות עם שוודיות, דניות, נורווגיות, אנגליות ואיסלנדיות של המאה ה-12 וה-13. על פי רוב המקורות ביורן היה בנם הבכור של מלך הוויקינגים האגדי רגנאר לודברוק ואשתו אסלוג, אם כי לפי מקורות אחרים היה בנה של אשתו הראשונה לגרטה, כפי שמתואר בסדרת הטלוויזיה ויקינגים.
הוא חי במאה ה-9 ומתוארך בין השנים 835 ל-906 לספירה.
מספרים כי ביורן צד-ברזל היה השליט הראשון משושלת מונסו מייסדת בית המלוכה השוודי וצאצאיו היו למלכים הראשונים של ממלכת שוודיה הגדולה.
ביורן חלמן (בשוודית: Björn Kjellman; נולד ב-4 ביוני 1963) הוא שחקן וזמר שוודי.
חלמן נולד במחוז סקונה שבדרום שוודיה, הוא למד בבית ספר לתיאטרון במאלמה וב-1986 החל להופיע בתיאטרון בסטוקהולם.
ב-1999 שיחק בסרט "Vägen ut" העוסק בשחקן העוזב את מקצועו והולך לעבוד בבית כלא, ב-2000 שיחק את אחיה של מונה, הדמות הראשית בסרט "פעם בחיים" שביימה סוסנה ביר.
הוא דיבב בשוודית את פליק בסרט "באג לייף", את אלכס בסרט "מדגסקר" וביצע את התפקיד גם בסרט ההמשך "מדגסקר 2".
ב-1992 ו-1996 הגיש בטלוויזיה השוודית פרשנות לאירוויזיון, הוא גם הגיש מספר פעמים פרשנות לתחרות ברדיו השוודי, הוא התמודד במלודיפסטיבלן 2006 עם השיר "Älskar du livet ", הוא עלה לגמר התחרות ושם היה במקום התשיעי.
בשנת 2012 שיחק לצדה של אנטייה טראואה בסרט "Nobels testamente" בתור אנדרס.
בשנת 2020 החל לשחק בסדרת הדרמה קומית "אהבה ואנרכיה" מבית היוצר של נטפליקס, בדמותו של רוני, מנכ"ל ההוצאה לאור.
ביורן יוהאן אנדרסן (בשוודית: Björn Johan Andrésen; 26 בינואר 1955 – 25 באוקטובר 2025) היה שחקן קולנוע, טלוויזיה ומוזיקאי שוודי.
היה ידוע בעיקר בזכות משחקו בסרטו של הבמאי האיטלקי לוקינו ויסקונטי, שמבוסס על הנובלה "מוות בוונציה" מאת תומאס מאן.
אנדרסן למד בבית הספר למוסיקה של אדולף פרדריק בסטוקהולם.
אנדרסן הופיע רק בסרט אחד, בשנת 1970, "En kärlekshistoria", עד שלוהק לסרטו של לוקינו ויסקונטי, "מוות בוונציה", מה שזיכה אותו בפרסום בין-לאומי.
אנדרסן גילם את טאדז'ו, הילד הפולני הצעיר והיפהפה שגוסטאב פון אשנבאך, אותו מגלם דירק בוגרד, הדמות הראשית בנובלה, מוזיקאי (בספרו של מאן הוא סופר) מצליח ומפורסם ברחבי אירופה, שמנהל אורח חיים קפדני ונזירי, מחליט לצאת מעירו מינכן כדי לטייל בוונציה.
הוא מתאהב בנער יפהפה בשם טאדז'ו אותו מגלם אנדרסן.
היסטוריון הקולנוע לורנס ג'יי קווירק העיר במחקרו "הסרטים הרומנטיים הגדולים" משנת 1974, שכמה צילומים של אנדרסן "ניתן להוציא מהמסגרת ולתלות על קירות הלובר או הוותיקן".
בעקבות פסטיבל קאן שנה לאחר הופעת הבכורה של "מוות בוונציה", זכה אנדרסן לכותרות בין-לאומיות כ"הנער הכי יפה בעולם".
שמועות נפוצו בארצות הברית בזמן יציאת הסרט לשאלה האם אנדרסן הוא הומו (כיוון שהתפקיד דרש ממנו להחליף מבטים רומנטיים עם הגיבור, ובהזדמנות אחרת, לנשק וללטף אותו נער מתבגר אחר).
אנדרסן הכחיש זאת באופן נחרץ, ומאוחר יותר סיפר על אי הנוחות שלו מכך שנאלץ על ידי הבמאי לוקינו ויסקונטי לבקר במועדון גייז, שם משך את תשומת לבם של גברים מבוגרים.
להוט להפיג את השמועות בנוגע למיניותו ולשפוך את תדמית "הילד היפה" שלו, נמנע לאחר מכן אנדרסן מתפקידים בעלי נראות הומוסקסואלית.
אנדרסן כעס כאשר הסופרת הפמיניסטית ג'רמיין גריר השתמשה בתצלום שלו על כריכת ספרה "הנער היפה" משנת 2003 ללא רשותו.
אף על פי שגריר אכן התייעצה עם הצלם דייוויד ביילי (שהחזיק בזכויות היוצרים על התמונה) לפני פרסום הספר, אנדרסן טען כי נהוג כאשר צד המשתמש בתמונה של אדם שהוגן בזכויות יוצרים על ידי אדם אחר, ליידע את הפרט.
לטענתו הוא לא היה נותן את הסכמתו לכך שגריר תשתמש בתמונתו אם הייתה מודיעה לו על כוונותיה.
לאחר יציאת הסרט "מוות בוונציה", בילה אנדרסן תקופה ממושכת ביפן והופיע במספר פרסומות בטלוויזיה וגם הקליט כמה שירי פופ.
יש הסוברים כי הופעתו בסרט השפיעה על אמני אנימה יפניים רבים (הידועים בתיאוריהם של גברים צעירים ונשים המכונים "בישונן"), ובמיוחד קייקו טאקמיה.
לאנדרסן יש חיבה חזקה ליפן מאז וביקר שוב במדינה לאורך השנים.
הגעתו של אנדרסן לטוקיו תוארה כדומה לנחיתת הביטלס בארצות הברית השחקן הצעיר זכה לתשומת לב נשית עצומה.
אנדרסן הופיע בכמה סרטים שוודיים ואמריקאים אחרים.
בנוסף להיותו שחקן, אנדרסן היה מוזיקאי מקצועי, והופיע וסייר בקביעות עם להקת המחול של סוון אריקס.
"הילד היפה ביותר בעולם" הוא סרט תעודה המתעד את סיפורו של אנדרסן.
אנדרסן, זכה לתואר הזה כשגילם את טאדז'ו בעיבוד הקולנועי לספרו של תומאס מאן, "מוות בוונציה".
בדומה לילדים שחקנים הוא שילם את המחיר על הפרסום שהגיע מוקדם וללא הכנה.
יש לו בת, רובין (נולדה ב-1984), עם גרושתו, המשוררת סוזנה רומן.
לאנדרסן ולאשתו סוזאנה נולד ילד נוסף, בן בשם אלווין, שמת כתוצאה מתסמונת מוות בעריסה בגיל 9 חודשים.
אנדרסן נקלע לדיכאון ארוך לאחר מותו של בנו.
בריאיון שנערך בשנת 2020 הצהיר אנדרסן כי הוא מאמין שיפגוש את בנו שוב "לאחר המוות".
ביורן אינגמן ביסרופ (בדנית: Bjørn Ingemann Bisserup; נולד ב-13 באפריל 1960) הוא גנרל דני בדימוס, אשר שימש כראש ההגנה (מקביל לרמטכ"ל) של צבא דנמרק בין השנים 2017–2020.
ביסרופ נולד ב-13 באפריל 1960 בקופנהגן.
הוא נכנס לאקדמיה הצבאית הדנית המלכותית בשנת 1982 וסיים את לימודיו בשנת 1984. ב-1986 מונה למפקד מחלקה וב-1988 מונה למפקד פלוגה במשמר המלכותי.
בהמשך שרת כקצין מודיעין בכוח שמירת השלום של האו"ם בקפריסין.
ב-1990 מונה למפקד אסקדרון במשמר המלכותי ובהמשך שרת כקצין מבצעים גדודי.
בין השנים 1995–1997 שרת כקצין מטה בענף הלוגיסטיקה של הפיקוד העליון הדני.
בין 1997–2000 שרת כקצין מטה במשרד ההגנה הדני, ובין 2000–2002 שימש כמפקד גדוד במשמר המלכותי.
ב-5 באוקטובר 2009 הוא מונה לממלא מקום ראש ההגנה במקום טים ירנסן שנאלץ להתפטר מתפקידו בעקבות השערורייה שנוצרה עם פרסום ספרו של תומאס ראתסאק "Jæger – i krig med eliten".
ביסרופ הודיע מראש שהוא אינו מעוניין להמשיך בתפקיד ונשאר בו רק עד ששר ההגנה מינה את קנוד ברטלס לתפקיד.
מיד לאחר מינויו של ברטלס לתפקיד הועבר ביסרופ למלא תפקיד בכיר בפיקוד ההגנה.
ב-2 בנובמבר 2012 התפטר ברטלס מתפקידו כדי להתמנות כיו"ר הוועדה הצבאית של נאט"ו.
ביסרופ מונה שוב כממלא מקום זמני עד שפיטר ברטרם מונה לתפקיד.
ב-10 בינואר 2017 סיים ברטרם את כהונתו, וביסרופ נקרא למלא את מקומו.
הוא שימש כראש ההגנה עד 1 בדצמבר 2020 אז הוחלף בידי פלמינג לנטפר.
מאז פרישתו, משמש ביסרופ כיועץ בכיר בחברת הייעוץ "Rud Pedersen Public Affairs" המתמחה בעניינים כלל אירופאיים.
ביורן רובינסון שרמן היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה ה-12 בשנים 1882–1886.
ביורן שרמן נולד בעיירה פלפס שמחוז אונטריו שבמדינת ניו יורק, כבנם השלישי של פיניאס ל.
שרמן, שהיה יצרן גרזנים, ושל אבלין (לבית רובינסון) שרמן.
הוא התחנך בבית ספר בעיירת הולדתו עד 1849, כאשר משפחתו עברה לעיר אלמירה שבמדינת ניו יורק.
באלמירה הוא המשיך את לימודיו, וב-1852 הוא הוכשר כשען.
לאחר שמשפחתו עברה ב-1855 למחוז טמה שבאיווה, הוא עבד בחווה של אביו, ולאחר מכן בשנים 1857–1859, הוא עבד בחנות, ובמקביל למד משפטים, וב-1860 התקבל ללשכת עורכי הדין.
שרמן החל לעסוק בעריכת דין בעיר וינטון שבאיווה.
ב-20 באוגוסט 1862 הוא נשא לאישה את לנה קנדל, בת העיירה, ולשניים נולדו בת ובן.
ב-1861, עם פרוץ מלחמת האזרחים, הוא התגייס לצבא האיחוד כלוטננט משנה ולחם בשורות רגימנט המתנדבים הרגלים ה-13 של איווה.
בקרב שילה הוא נפצע קשה והושאר בשדה הקרב למות.
פצעיו לא נחבשו במשך שישה ימים, אך הוא החלים.
בעת שאושפז בבית חולים, הוא קודם לדרגת קפטן ושב לרגימנט שלו על קביים.
הוא שוחרר מהשירות בקיץ 1863.
עם שובו, נבחר שרמן כשופט מחוזי במחוץ בנטון, וב-1866 הוא התפטר מכהונתו כדי לקבל משרה במשרד הפקיד המחוזי.
בשנים 1874–1881 הוא כיהן כמבקר המדינה של איווה.
כמבקר הוא הדגיש שהמיסוי המדינתי לא חל על חברות הטלגרף, הטלפונים והתובלה, ובכך נגרמה פגיעה קשה בהכנסות המדינה.
מושלים קודמים של המדינה, שניסו להנהיג רפורמות בתחום זה, כשלו, אך שרמן הצליח להנהיג סדרה של רפורמות, שהבולטת מביניהן הייתה הנהגת תשלומי מס חצי שנתיים, שאפשרה את כניסתם למחזור של סכומי כסף גדולים שבאופן אחר היו נשמרים בבנקים.
ב-1877 ניסה שרמן לזכות במועמדות המפלגה הרפובליקנית למשרת מושל איווה, אך ללא הצלחה.
ב-1881 התמודד שרמן שרמן שוב על מועמדות המפלגה למושל איווה.
כחבר הבונים החופשיים וכטמפלר, הוא רכש לו ידידים רבים.
עיתונאי בן התקופה, שכתב עליו ב-1917, אמר: "שרמן היה גיבור מלחמה.
הוא היה לוחץ הידיים המצטיין שהיה אי פעם באיווה".
בסופו של דבר הוא ניצח בבחירות המקדימות של הרפובליקנים את מי שיכהן אחריו כמושל, ויליאם לאראבי, ובבחירות הכלליות הוא ניצח בקלות.
ב-1883 התמודד בבחירות לכהונה שנייה ושוב ניצח.
שרמן היה המושל הראשון שאייש את בניין הקפיטול המדינתי החדש של איווה, וטקס ההשבעה לכהונתו השנייה התקיים בעת חנוכת הבניין.
כמושל, תמך שרמן בארבע רפורמות חוקתיות שאומצו בסופו של דבר.
מועד הבחירות הכלליות באווה הועבר ליום שלישי שלאחר יום שני הראשון של חודש נובמבר.
לבית המחוקקים המדינתי ניתנה הסמכות לארגון מחדש של המחוזות השיפוטיים, הופחת מספר החברים בחבר מושבעים גדול, כך שהוא מנה בין 5 ל-15 חברים, והונהגה בחירתם בבחירות של התובעים המחוזיים.
תמיכתו בתיקון חמישי לחוקת המדינה, להענקת זכות בחירה לנשים, לא נשאה פרי, אך הוא הצליח לקדם את חוק זכויות האזרח הראשון של איווה.
ב-1882 הוביל שרמן את המאבק לקבלת תיקון לחוקת המדינה להנהגת חוק יובש.
הצלחתו בכך הייתה קצרת ימים, שכן בית המשפט העליון של איווה פסל את התיקון על בסיס שיקולים טכניים צרים.
כאשר נבחר שרמן לכהונתו השנייה כמושל, הוא מיד המליץ על "חיקוקים סטטוטוריים נאותים" בנוגע לחוק היובש, ובית המחוקקים שיתף עמו פעולה.
בעת כהונתו כמושל התחולל מאבק בינו לבין מבקר המדינה, ג'ון ל.
בין השניים נוצרו חיכוכים וידידים של שני האישים הודו שהמתח היה על רקע אישי כלשהו.
שרמן לא היה שבע רצון מהדוח של בראון על תעריפי הביטוח.
ב-1885 הוא השעה את בראון מתפקידו והורה לו לפנות את לשכתו, אך בראון קרא תיגר על המושל ונעל את עצמו במשרדו, עד ששרמן קרא לאנשי המשמר הלאומי.
בראון וסגנו פונו בכוח תוך כדי מאבק.
הפרשה גרמה לסערה ובסופו של דבר הוחזר בראון לתפקידו על ידי יורשו של שרמן כמושל.
לאחר סיום כהונתו כמושל, שב שרמן לווינטון, שם, על אף שסבל מפציעותיו מהמלחמה, הוא המשיך לגלות עניין בחיים הציבוריים.
ב-1885 קיבל שרמן תואר דוקטור במשפטים מאוניברסיטת איווה.
הוא היה בונה חופשי שהיה פעיל בעיקר במסגרת "הנוסח הסקוטי", וסייע לייסד את הנוסח הסקוטי בדה מוין.
ביורן שרמן נפטר ב-11 בנובמבר 1904. הוא נטמן בבית הקברות אברגרין שבווינטון.
ביורן ארילד גראם (בנורווגית: Bjørn Arild Gram; נולד ב-25 בספטמבר 1954) הוא פוליטיקאי נורווגי ממפלגת המרכז אשר משמש כשר ההגנה החל מ-12 באפריל 2022.
גראם נולד בסטיינקייר ב-25 בספטמבר 1954. הוא שרת במשמר הגבול הנורווגי ולאחר מכן במשמר המולדת הנורווגי.
לאחר מכן למד במכללה האוניברסיטאית צפון טרנדלג ובאוניברסיטת בודו.
ב-1991 הוא נבחר לחבר במועצת עיר הולדתו, והחזיק במושב זה עד שנת 2000. ב-1993 הוא נבחר כסגנו של נציג מחוז צפון טרנדלג לסטורטינג והחזיק בתפקיד עד 1997. ב-1995 הוא נבחר במקביל למועצת מחוז צפון טרנדלג, והחזיק בתפקיד עד 2019. בין השנים 1996–1998 עמד בראש תנועת הנוער של מפלגת המרכז.
ב-2005 הוא מונה למזכיר המדינה במשרד האוצר.
ב-2007 הוא נבחר לראש עיריית סטיינקייר וכיהן בתפקיד עד 2020. באותה שנה הוא נבחר ליו"ר מועצת הרשויות המקומיות והאזוריות בנורווגיה.
ב-14 באוקטובר 2021 מונה גראם לשר הרשויות המקומיות.
בתפקידו זה הוא בלט במדיניותו למנוע איחודים של מחוזות שונים.
ב-12 באפריל 2022 הוא נקרא להחליף את אוד רוגר אנוקסן בתפקיד שר ההגנה, לאחר שזה האחרון נאלץ לפרוש בעקבות האשמה בהטרדות מיניות.
זמן קצר לאחר כניסתו לתפקיד, הוא הודיע שנורווגיה תתרום טילים ישנים שאינם עוד בשימוש בצבא הנורווגי, עבור צבא אוקראינה הנלחם ברוסים.
ב-8 ביוני הוא הודיע כי נורווגיה תתרום לאוקראינה 22 תותחים מדגם M-109. ב-16 ביוני, בפסגת שרי ההגנה האירופיים בבריסל, הצהיר גראם כי הוא אינו שולל אפשרות שחיילים אוקראינים יתאמנו על אדמת נורווגיה.
ביורן מאייר (בהולנדית: Bjorn Meijer; נולד ב-18 במרץ 2003 בחרונינגן שבהולנד) הוא כדורגלן הולנדי המשחק בעמדת המגן השמאלי בקבוצת קלאב ברוז' מליגת העל הבלגית.
מאייר גדל במחלקת הנוער של חרונינגן.
ב-16 במאי 2021 ערך את הופעת הבכורה שלו במועדון, בהפסד 0–1 לזוולה במסגרת ליגת העל ההולנדית לעונת 2020/2021. ב-26 בפברואר 2022 הבקיע את שער הבכורה שלו במועדון, בניצחון 0–1 על וילם II במסגרת הליגה לעונת 2021/2022. בסך הכל ערך 24 הופעות ליגה במדי המועדון, בהן הבקיע שני שערים.
ב-19 באפריל 2022 חתם מאייר על חוזה לארבע עונות בקלאב ברוז' מליגת העל הבלגית.
ב-17 ביולי ערך את הופעת הבכורה שלו במועדון, בניצחון 0–1 על ראסינג גנק במסגרת הסופר קאפ הבלגי.
ב-24 ביולי ערך את הופעת הבכורה שלו בליגה, בניצחון 2–3 על ראסינג גנק במסגרת המחזור הראשון לעונת .
ב-21 באוגוסט הבקיע את שער הבכורה שלו במועדון, בניצחון 1–2 על קורטרייק במסגרת המחזור החמישי בליגה.
ב-7 בספטמבר ערך את הופעת הבכורה שלו בליגת האלופות, בניצחון 0–1 על באייר לברקוזן במסגרת שלב הבתים לעונת 2022/2023.
ביורן אקסל גוטה נורדקוויסט (בשוודית: Björn Nordqvist; 6 באוקטובר 1942) היה כדורגלן שוודי, ששיחק בעמדת הבלם.
נורדקוויסט שיחק בצעירותו במחלקת הנוער של עיר הולדתו אלסברג.
בחודשי החורף, כאשר תנאי מזג האוויר לא אפשרו משחקי כדורגל, הוא נהג לשחק הוקי קרח.
נורדקוויסט זכה באלסוונסקאן עם נורשפין ובגביע ההולנדי עם פ.ס.וו איינדהובן.
בשנת 1968, זכה בפרס גולדבולן, ככדורגלן השוודי הטוב ביותר של השנה.
לאחר מכן נכנס להיכל התהילה של הכדורגל השוודי.
במהלך שנות ה-60 וה-70, היה נורדקוויסט קפטן נבחרת שוודיה ועשה לעצמו שם כאחד מגדולי הכדורגלנים בתולדותיה.
הוא החזיק בשיא ההופעות במדי הנבחרת השוודית הזה עד שתומאס ראבלי עקף אותו ב-1994 לאחר שרשם את הופעתו ה-116 עבור שוודיה בחצי גמר מונדיאל 1994.
ביורן אנגלס (נולד ב-15 בספטמבר 1994) הוא כדורגלן בלגי המשחק כבלם עבור המועדון הבלגי רויאל אנטוורפן.
אנגלס גדל במחלקת הנוער של קלאב ברוז' ועלה לקבוצה הבוגרת בעונת 2012/2013. ב-20 בספטמבר 2012 ערך את הופעת הבכורה שלו בקבוצה הבוגרת כשנכנס כמחליף בתבוסה 0-4 לבורדו במסגרת הליגה האירופית.
החל מעונת 2013/2014 הפך אנגלס לשחקן הרכב קבוע בקלאב ברוז', ותרם מספר שערים חשובים.
אולם באוקטובר 2014 נפצע בברכו ונאלץ להחמיץ יותר משנה, כולל זכייתה של קלאב ברוז' בגביע הבלגי בעונת 2014/2015.
בעונת 2015/2016 חזר אנגלס לשחק וסייע לקלאב ברוז' לזכות באליפות בלגיה לראשונה מזה 11 שנים.
בספטמבר 2016 ערך את הופעת הבכורה שלו בליגת האלופות נגד לסטר סיטי.
באוגוסט 2017 חתם אנגלס באולימפיאקוס היוונית.
לאחר עונה אחת הושאל לסטאד ריימס הצרפתית שרכשה אותו ב-2019. באותה שנה חתם אנגלס באסטון וילה האנגלית.
ביוני 2022 חתם אנגלס ברויאל אנטוורפן.
מאז משמש כשחקן הרכב קבוע בהגנה של המועדון.
ביוקאץ' בע"מ היא חברה פרטית ישראלית העוסקת במניעת הונאות בפעילות פיננסית דרך האינטרנט, באמצעות בחינת מאפיינים ביומטריים והתנהגותיים של מבצע העסקה, וכן במניעת עסקאות של הלבנת הון.
החברה הוקמה בנובמבר 2010 על ידי אבי תורג'מן ובני רוזנבאום, ואליהם הצטרף אורי ריבנר.
מנכ"ל החברה הוא גדי מזור והיא מעסיקה 280 עובדים, מחציתם בישראל.
התוכנה של החברה בוחנת שלל מאפיינים בהתנהגותו של המשתמש בעת פעילות פיננסית באינטרנט (כגון אופן הקלדה או אופן שימוש בטלפון חכם), ובהתאם לכך מזהה האם מדובר במשתמש בעל זכות פעולה בחשבון או במתחזה.
לאחר גיוס ראשוני של ארבעה מיליון דולר, ביוני 2014 גייסה החברה עשרה מיליון דולר.
במרץ 2018 גייסה החברה 30 מיליון דולר.
באפריל 2020 גייסה החברה 145 מיליון דולר, וכעבור חמישה חודשים הורחב סבב גיוס זה בעוד 20 מיליון דולר.
בעלת המניות הגדולה בחברה היא קרן ההשקעות ביין קפיטל.
עם המשקיעים החברה נמנים הבנקים סיטיגרופ, HSBC, ברקליס והבנק הלאומי של אוסטרליה , וחברת האשראי אמריקן אקספרס.
באוקטובר 2023 רכשה קרן Sapphire מניות בסך כ-70 מיליון דולר מבעלי מניות קודמים בחברה (עסקת סקנדרי), לפי שווי חברה של יותר ממיליארד דולר, ובכך הפכה החברה לחד-קרן.
ביורן מרטין כריסטנסן (בנורווגית ובפיליפינית: Bjørn Martin Kristensen; נולד ב-4 במאי 2002 בנורווגיה) הוא כדורגלן נורווגי-פיליפיני המשחק בעמדת החלוץ בקבוצת קפום מליגת העל הנורווגית ובנבחרת הפיליפינים.
כריסטנסן גדל במחלקות הנוער של האוקטו IF ונורדסטרנד IF.
הוא ערך הופעה אחת במדי הקבוצה הבוגרת של נורדסטרנד IF במסגרת הליגה הנורווגית הרביעית.
בחודש ינואר 2021 חתם בגרורוד מליגת המשנה הנורווגית, במדיה ערך 35 הופעות ליגה והבקיע עשרה שערים.
ב-23 באוגוסט 2022 חתם כריסטנסן על חוזה לשלוש שנים באאלסונדס מליגת העל הנורווגית.
כריסטנסן נולד בנורווגיה לאב נורווגי ולאם פיליפינית.
הוא שיחק בנבחרת נורווגיה עד גיל 20.
בשנת 2024 קיבל כריסטנסן פנייה ממאמן נבחרת הפיליפינים תום סיינטפיט על-מנת לייצג את הנבחרת.
מספר חודשים לאחר מכן נכלל בסגל הנבחרת לקראת טורניר ידידות במלזיה, וב-4 בספטמבר 2024 ערך את הופעת הבכורה שלו בנבחרת, בהפסד 1–2 לנבחרת מלזיה במסגרת הטורניר.
ביוקלאוסטרציה היא סוג של אינטראקציה שבה אורגניזם אחד, בדרך כלל בעל גוף רך, מוטבע, או נכלא, במצע חי, כלומר בשלד של אורגניזם אחר.
פירוש הביטוי הוא "מוצמד באופן ביולוגי".
בסימביוזה, ההצמדה אינה מוחלטת ושני האורגניזמים נשארים בחיים (Palmer and Wilson, 1988).
ביוציד (מקור השם מיוונית עתיקה, biosis: "חיים", cide: מלטינית "להרוג") מוגדר על ידי החקיקה האירופאית כחומר כימי או גורם מיקרואוביאלי שנועדו לקטול, להרתיע, או להפוך אורגניזם מזיק לבלתי מזיק.
הסוכנות להגנת הסביבה של ארצות הברית (EPA) מגדירה ביוציד כ"קבוצה מגוונת של חומרים רעילים הכוללת חומרים משמרים, קוטלי חרקים, חומרי חיטוי וחומרי הדברה המשמשים לשליטה באורגניזמים המזיקים לבריאות האדם או בעלי-חיים, הגורם לנזק למוצרים טבעיים או מיוצרים".
ההגדרה של ארצות הברית מתייחסת למוצרים להגנת הצומח ותרופות וטרינריות.
תכשירים ביוצידיים מכילים תערובת של החומר הפעיל שמטרתו קטילה, וכימיקלים הנלווים לחומר הפעיל.
החומרים הפעילים הם לרוב תרכובות כימיות או מיקרואורגניזמים.
תכשירים ביוצידיים מכילים חומר פעיל אחד או הרכבים של יותר מחומר אחד המגדיל את ספקטרום הפעילות הביוצידית.
הם עשויים להכיל גם חומרים לא פעילים המבטיחים את יעילות המוצר ומקנים למוצר הסופי תכונות פיזיקליות כימיות ורצויות, כגון, pH, צמיגות, צבע וריח.
החומרים הפעילים בתכשירים השונים בעלי רעילות גבוהה יחסית.
קיימים גם חומרים פעילים בעלי רעילות נמוכה, לדוגמה, גז הפחמן חד-חמצני, שפעילותו הביוצידית מגיעה לידי ביטוי במערכות סגורות.
במקרה זה, המוצר הביוצידי הוא שילוב של החומר הפעיל והמכשור המבטיח את הפעילות של הגז במערכת סגורה הגורמת לחנק של המכרסמים על ידי הגז.
דוגמה נוספת למוצרים ביוצידיים העומדים לרשות הצרכנים הם פריטים המוספגים בביוצידים, כגון בגדים וצמידי-יד ספוגים בקוטלי חרקים, וגרביים ספוגים בחומרים אנטיבקטריאליים.
הפעילות הביוצידית היא פונקציה של מפל נדידת הביוציד מן הפריט אל העור.
לפי התקן האירופאי (EU), מוצרים ביוצידיים מחולקים ל-22 סוגים המסווגים באותיות PT.
הסיווג הוא בהתאם ליעוד שלהם, המעוגן בתקנה למוצרים ביוצידיים 528/2012 (BPR), לפי חלוקה לארבע קבוצות עיקריות: חומרי חיטוי, חומרים משמרים, חומרי הדברה ומוצרים ביוצידיים אחרים.
חומר חיטוי מסוים עשוי להשתיך לשתי קבוצות יעוד.
חומרי חיטוי למשל, מכילים מוצרים לשימוש להיגיינה אנושית (PT1) והיגיינה וטרינרית (PT3), חומרים משמרים מכילים חומרים משמרים לעץ (PT8), חומרים להדברה מכילים קוטלי מכרסמים (PT14) וחומרים דוחים ומושכים חרקים (PT19), בעוד שמוצרים ביוצידיים אחרים מכילים תכשירים נוגדי זיהום (PT21).
ניתן להשתמש בחומר פעיל אחד במספר סוגי מוצרים, למשל סולפוריל פלואוריד המאושר לשימוש כחומר משמר עץ (PT8) וכן כחומר קוטל חרקים (PT18).
התקנה מתירה הוספת ביוצידים לחומרים נוזלים, כגון, סוגים מסוימים של תרכובות אמוניום רבעוניות המוספות למי בריכה או למערכות מים תעשייתיים כקוטלי אצות.
היות שאין זה מעשי לאחסן ולהשתמש בגז כלור רעיל לקטילת מיקרואורגניזמים במים, נעשה שימוש בשיטות חלופיות להוספת הכלור הפעיל.
אלה כוללים תמיסות היפוכלוריט , המשחררות כלור באופן הדרגתי למים, ותרכובות כמו נתרן דיכלורו טריאזינון .
תרכובות אלו יציבות בעודן מוצקות וניתן להשתמש בהן בצורת אבקה, גרגירים או טבליות.
כאשר המוצרים מוסיפים בכמויות קטנות למי בריכה או למערכות מים תעשייתיים, אטומי הכלור עוברים הידרוליזה ויוצרים חומצה תת-כלורית (HOCl) הפועלת כביוציד כללי הקוטל חיידקים ואצות על ידי חיצון.
הסיווג של ביוצידים המבוצע במערכת של , כולל 22 סוגי מוצרים המסווגים בארבע קבוצות.
מספר סוגים מורכבים ממספר תתי-קבוצה:
קבוצה מס 1: חומרי חיטוי ומוצרים ביוצידיים כלליים
סוג מוצר 1: מוצרים ביוצידיים להיגיינה אנושית
סוג מוצר 2: חומרי חיטוי באזור סביבה אישית וסביבה ציבורית
סוג מוצר 3: מוצרים ביוצידיים להיגיינה וטרינרית
סוג מוצר 4: חומרי חיטוי של מזון ומשקאות
סוג מוצר 5: חומרי חיטוי למי-שתייה
קבוצה מס 2: חומרים משמרים
סוג מוצר 7: חומרים משמרים לביופילמים
סוג מוצר 8: חומרים משמרים לעץ
סוג מוצר 9: חומרים משמרים לסיבים, עור, גומי וחומרים שעברו פולימריזציה
סוג מוצר 10: חומרים משמרים לבנייה Masonry preservatives
סוג מוצר 11: חומרים משמרים למערכות קירור ומערכות מים
סוג מוצר 12: קוטלי מיקרואוארניזמים יוצרי ריר
סוג מוצר 13: חומרים משמרים נוזליים לעיבוד מתכת Metal-working preservatives
קבוצה מס 3: חומרי הדברה
סוג מוצר 14: קוטלי מכרסמים
סוג מוצר 15: קוטלי עופות
סוג מוצר 16: קוטלי רכיכות
סוג מוצר 17: קוטלי דגים
סוג מוצר 18: קוטלי חרקים, קוטלי כנימות , ומוצרים להדברת פרוקי-רגליים אחרים
סוג מוצר 19: חומרים דוחים ומושכים
סוג מוצר 20: שליטה בבעלי-חוליות אחרים
קבוצה מס 4: מוצרים ביוצידיים אחרים
סוג מוצר 21: מוצרי צמדה ימית (ביופאולינג)
סוג מוצר 22: מוצרים נוזליים לחניטה ופחלוץ
ביוצידים נמצאים בשימוש נפוץ ברפואה, בחקלאות, ביערנות ובתעשייה.
חומרים ומוצרים ביוצידיים משמשים גם כחומרי חיטוי בנסיבות שונות.
כלור פעיל, למשל, משמש כביוציד בעל חיי מדף קצרים יחסית, בטיפול במים תעשייתיים וכחומר חיטוי בבריכות שחייה.
ביוצידים רבים הם סינתטיים, אך ישנם גם ביוצידים המסווגים כביוצידים טבעיים, שמקורם מחיידקים וצמחים.
ביוצידים מתחלקים לשתי קבוצות על פי האורגניזם המיועד לקטילה:
קבוצת חומרי ההדברה כוללת חומרים המכונים על פי קבוצת היעד לקטילה: קוטלי פטריות, קוטלי עשבים , קוטלי חרקים, קוטלי אצות , קוטלי רכיכות , קוטלי כנימות , קוטלי דגים וקוטלי מכרסמים .
קבוצת החומרים האנטי-מיקרוביאליים כוללת חומרים המיועדים לקטילת מיקרואורגניזמים מקבוצות שונות:
קוטלי חיידקים , אנטיביוטיקה, קוטלי נגיפים , קוטלי פטריות, קוטלי חד-תאיים , קוטלי תולעים , וקוטלי זרע.
תכשירים ביוצידיים עשויים להכיל מספר חומרים פעילים המותאם ליעד הטיפול.
לדוגמה, תכשירים המיועדים לטיפול בביופילמים אשר ידוע כי הם עשויים להכיל תערובת של אוכלוסיות מיקרוביאליות מגוונות של חיידקים, שמרים, פטריות ואצות.
המסגרת הרגולטורית של האיחוד האירופי עבור ביוצידים אשר הוגדרה על ידי הוראה 98/8/ EC הוחלפה בשנת 2012 על ידי תקנה למוצרים ביוצידיים 528/2012 (BPR), ונכנסה לתוקף ב-17 ביולי 2012, עם תאריך יישום של 1 בספטמבר 2013. מוצרים ביוצידיים מחייבים אישור על ידי הרגולטור, כדי להיות מאושרים לשיווק.
הרשויות המוסמכות של המדינות החברות באיחוד האירופי אחראיות על הערכה ואישור של החומרים הפעילים המצויים בביוצידים.
ה-BPR פועל לפי כמה מהעקרונות שנקבעו קודם לכן במסגרת תקנת REACH, של רישום, הערכה, הרשאה והגבלות של כימיקלים.
תיאום תהליך הערכת הסיכונים עבור REACH ו-BPR מוטל על הסוכנות האירופית לכימיקלים (ECHA), המבטיחה הרמוניזציה ושילוב של מתודולוגיות אפיון הסיכונים בין שתי התקנות.
חקיקת הביוצידים שמה דגש על הפיכת הרגולציה לתואמת את הכללים והדרישות של ארגון הסחר העולמי (WTO) ומערכת הסיווג והתיוג העולמי של כימיקלים (GHS), וכן הרמוניזציה עם תוכנית ה-OECD בנושא שיטות בדיקה.
חילופי מידע מחייבים שימוש בתבניות הרמוניות של ה-OECD המיושמות ב-IUCLID.
ביוצידים רבים נמצאים בארצות הברית בפיקוח במסגרת חוק ההדברה הפדרלי (FIFRA).
חלקם מצויים במסגרת חוק המזון, התרופות והקוסמטיקה הפדרלי, הכולל מוצרים להגנת הצומח.
באירופה, המוצרים להגנת הצומח יוצאים לשוק הצרכני במסגרת רגולטורית המנוהלת על ידי הרשות האירופית לבטיחות מזון (EFSA).
תחום תכשירי הדברה מנוהל באגף כימיה בשירותים להגנת הצומח והביקורת בישראל.
האגף עוסק ברישוי תכשירים לשימוש חקלאי על פי קריטריונים של יעילות בהדברת נגעים, טיפול בפגעים ובטיחות לאדם ולסביבה.
בנוסף, נקבעות רמות לשאריות חומרי הדברה בתוצרת חקלאית ומספר ימי המתנה הנדרשים בין השימוש האחרון בתכשיר לאסיף היבול.
משנת תשכ"ב- 1962 קיים צו פיקוח על מצרכים ושירותים (תכשירים להדברת מזיקים לאדם).
קיימות הוראות לעניין ייצור וייבוא של ביוצידים במסגרת מוצרים המיועדים לחיטוי גוף האדם או מוצרים לדחיית מזיקים לשימוש על גוף האדם מעוגנים בחקיקה לפי פקודת הרוקחים (מס' 35), התשפ"ג-2023- הוראות לעניין ייצור וייבוא של ביוצידים המסתמכת על ה תקנה האירופאית 528/2012, Biocidal Products Regulation BPR.
בכל שנה מתפרסם דוח שאריות חומרי הדברה בפרות וירקות מקומיים שמטרתה בדיקת העמידה בתקנים הישראלים לשאריות חומרי הדברה.
הפיקוח על שאריות חומרי הדברה במזון נעשה על ידי משרד הבריאות הישראלי, על ידי בדיקת רמות מותרות של שאריות חומרי הדברה.
ניטור רמות של שאריות חומרי הדברה מבוצע על ידי משרד החקלאות לתוצרת טריה בשדה ועל ידי משרד הבריאות כמחסום שני, לתוצרת משווקת.
הביוצידים כגורמי סיכון הבריאות והסביבה
ביוצידים מהווים סיכון משמעותי לבריאות האדם ולרווחתו המחייבת זהירות רבה למשתמשים.
קיימים כללי בטיחות מוגדרים לשימוש בביוצידים המחייב לבוש בבגדי מגן והצטיידות בציוד מתאים בעת השימוש.
לשימוש בביוצידים עלולות להיות גם השפעות שליליות משמעותיות על הסביבה הטבעית.
לדוגמה, שימוש בצבעים המשמשים לצביעת החלק התחתון של כלי שיט מסחריים ופנאי (יאכטות).
צבעים אלה הם על בסיס טריבוטילטין אשר נועד למנוע התפתחות של מיקרוארגניזמים בחלקים הטבולים במים, בייחוד התחתית.
נמצא שצבעים אלה בעלי השפעות חמורות וארוכות טווח על מערכות אקולוגיות ימיות והם אסורים לשימוש במדינות רבות, אם כי לעיתים יש עדיין המשתמשים בהם למטרה זו.
בשל תכונותיהם הפנימיות ודפוסי השימוש, ביוצידים עשויים לגרום להשפעות שליליות בבני-אדם, בבעלי-חיים ועל הסביבה ולכן יש להשתמש בהם בזהירות.
לדוגמה, נוגדי הקרישה המשמשים להדברת מכרסמים גרמו לרעילות במיני בעלי חיים שאינם המטרה, כמו עופות טורפים.
בשל זמן מחצית החיים הארוך שלהם, הם עשויים להשפיע בעקיפין על מינים שאינם המטרה בעקבות טריפה של גורמי המטרה.
הוכח כי פירתרואידים המשמשים כקוטלי חרקים גורמים להשפעות לא רצויות על סביבה, בשל פעולתם הרעילה הלא ספציפית, וגורמים להשפעות רעילות גם לאורגניזמים מימיים שונים.
לאור השפעות שליליות אפשריות, וכדי להבטיח הערכת סיכונים וניהול סיכונים מותאמים, הוקמה המסגרת הרגולטורית של האיחוד האירופי עבור ביוצידים במטרה להבטיח רמה גבוהה של הגנה על בריאות האדם ובעלי החיים והגנה על הסביבה.
לשם כך, נדרשת הערכת סיכונים של מוצרים ביוצידים לפני הוצאתם לשוק.
מרכיב מרכזי בהערכת הסיכונים של המוצרים הביוצידים הן הוראות השימוש המגדירות את המינון, אופן השימוש ומספר השימושים המותרים, ובכך להגדיר את חשיפת האדם והסביבה לחומר הביוצידי.
בני אדם עלולים להיחשף למוצרים ביוצידיים בדרכים שונות, בעבודה ובמסגרות ביתיות.
מוצרים ביוצידיים רבים מיועדים למגזרים תעשייתיים או לשימושים מקצועיים בלבד, בעוד שמוצרים ביוצידים אחרים זמינים בדרך כלל לשימוש פרטי על ידי משתמשים לא מקצועיים.
בנוסף, חשיפה פוטנציאלית של מי שאינם משתמשים במוצרים ביוצידיים, דהיינו, הציבור הרחב, עשויה להתרחש בעקיפין, למשל דרך מי השתייה או שרשרת המזון וכן דרך חשיפה אטמוספירית וסביבת מגורים.
ישנה סכנה חריגה בחשיפה של תת-אוכלוסיות פגיעות, כגון קשישים, נשים בהריון וילדים, חיות מחמד וחיות בית.
החשיפה לביוצידים עשויה להתרחש על ידי שאיפה, מגע עורי ובליעה.
ועל ידי בליעת מזון, מי שתייה, אזור מגורים ותלויה במשך זמן החשיפה, הרמה, והתדירות.
כאשר חומר פעיל ביוצידי מתועד ברשימת החומרים הפעילים, המפרט שלו הופך למקור ייחוס של החומר פעיל.
הסביבה יכולה להיחשף ישירות עקב שימוש בסביבה החיצונית בביוצידים או כתוצאה משימוש באזורים הפנימיים, ושחרור למערכת הביוב לאחר ניקוי רטוב של חדר שבו נעשה שימוש בביוציד.
הביוציד ששוחרר למערכת הביוב יכול לעבור טיפול במפעל טיהור שפכים (STP) ובהתבסס על תכונותיו הכימיות הפיזיקליות, להפרידו בבוצה או להגיע למים עיליים וכדומה.
הערכת סיכונים לסביבה מתמקדת בהגנה על האוויר, המים והקרקע.
המגוון הגדול ביישומים ביוצידיים מוביל לתרחישי חשיפה מסובכים שצריכים לשקף את השימוש המיועד ואת מסלולי הפירוק האפשריים, על מנת לבצע הערכת סיכונים מדויקת לסביבה.
סיכונים נוספים נוספים הם הפרעה אנדוקרינית, והרעלה משנית.
הערכת רעילות תערובות של חומרים פעילים במוצר
מוצרים ביוצידיים מורכבים לרוב מתערובות של חומר פעיל אחד או יותר יחד עם מייצבים, חומרים משמרים וחומרי צבע.
מאחר שחומרים אלה עשויים לפעול בשילוב, הערכת הסיכון מכל אחד מהחומרים הללו בלבד עלולה להזניח את הסיכון האמיתי של המוצר בכללותו.
ישנם מספר מושגים זמינים לניבוי השפעת תערובת על בסיס רעילות וריכוזים ידועים של הרכיבים הבודדים.
גישות להערכת רעילות תערובת למטרות רגולטוריות דוגלות בדרך כלל בהנחות של השפעות תוספות.
למעשה, כל חומר בתערובת תורם להשפעה ביוצידית של התערובת ביחס ישר לריכוזו ולעוצמתו.
ביוקלסטים הם שברי מאובנים של שלדי יצורים חיים (כמו קונכיות, אלמוגים, צדפות ועוד) שנשמרו בתוך סלעי משקע, במיוחד באבני גיר.
המונח משמש בתחומי הגאולוגיה, הארכאולוגיה והפלאונטולוגיה.
ביוקלסטים נוצרים כאשר שלדים של יצורים ימיים, בעיקר בעלי חיים בעלי קונכייה או שלד גירני, מתפוררים ונצברים כחלק מהמשקע.
עם הזמן, בתהליכי דחיסה והתגבשות, הופכים שברים אלו לרכיב בלתי נפרד מן הסלע.
לפעמים מקבלים הסלעים מרקמים וצבע ברורים מהביוקלסטים הדומיננטיים בהם.
הימצאותם של ביוקלסטים בסלעים מהווה עדות לפעילות ביולוגית בסביבה הקדומה שבה נוצרו הסלעים, ומשמשת ככלי חשוב גם במחקרי הסטרטיגרפיה (תיארוך גאולוגי).
על פי סוגי הביוקלסטים, גודלם, ופיזורם בסלע, ניתן להסיק מידע על תנאי ההשקעה, עומק המים, עוצמת הגלים והזרמים, והרכב אוכלוסיית בעלי החיים בתקופה הגאולוגית הרלוונטית.
בִּיוֹרְק גוּדְ'מוּנְדְסְדוֹטִיר (באיסלנדית: Björk Guðmundsdóttir; , הגייה: תעתיק IPA לעברית: ; נולדה ב-21 בנובמבר 1965 ברייקיאוויק שבאיסלנד) היא זמרת-יוצרת, מלחינה, תקליטנית ושחקנית איסלנדית היוצרת במגוון רחב של סגנונות מוזיקליים, הכוללים ארט פופ, אלקטרוניקה, טריפ-הופ, ג'אז, מוזיקה עממית ומוזיקה קלאסית.
הקריירה המוזיקלית של ביורק החלה כשהייתה בת 11 ולמדה פסנתר בבית הספר היסודי.
אחד ממוריה שלח הקלטה שלה שרה את שירה של טִינָה צָ'ארְלְס I Love to Love ("אני אוהבת לאהוב"), לתחנת הרדיו האיסלנדית Radio One.
ההקלטה שודרה ברחבי המדינה ונציג חברת התקליטים Fálkinn פנה לביורק עם הצעה לחוזה הקלטות.
יחד עם אביה החורג שניגן בגיטרה, היא הקליטה ב-1977 את אלבומה הראשון, תחת הכותרת Björk.
באלבום הופיעו כמה שירי ילדים איסלנדיים וגרסות כיסוי (קאברים) לשירים פופולריים בשפה האיסלנדית (ביניהם Fool on the Hill של להקת הביטלס).
האלבום היה להיט גדול באיסלנד, אך לא זכה להכרה בארצות אחרות.
כשהייתה בת 14 הושפעה ביורק ממוזיקת פאנק והרכיבה את להקת הבנות Spit and Snot, ולאחר מכן, ב-1979, את קבוצת הג'ז-פיוז'ן Exodus.
ב-1980 סיימה את לימודי המוזיקה, כשהיא בת 15, וב-1981 הקימה, יחד עם בסיסט להקת Exodus יָאקוֹבּ מָאגְנוּסוֹן, להקה נוספת, Tappi Tíkarrass ("סתום לַכלבה ת'תחת" באיסלנדית).
עוד באותה שנה יצא הסינגל הראשון של הלהקה, והאלבום היחיד שלה, Miranda, ראה אור ב-1983.
ביורק הצטרפה אז לכמה חברים מלהקות איסלנדיות בולטות, ולאחר שהתאמנו כשבועיים בלבד, החליטו לעבוד יחד בשם KUKL ("מכשף" באיסלנדית).
הצליל שנוצר מהשילוב תואר כדומה למוזיקה גותית.
כעת החלה ביורק לפתח את סגנון השירה הייחודי שלה, הכולל צווחות ויללות רבות, סגנון שיהפוך בעתיד לסימן היכר בולט ביצירתה.
KUKL סיירה באיסלנד עם להקת Crass הבריטית, ומאוחר יותר יצאה להופעות אחדות בבריטניה עם להקת Flux Of Pink Indians.
שיתוף הפעולה הניב ללהקה שני אלבומים (The Eye ב-1984 ו-Holidays in Europe ב-1986).
בקיץ 1986 הקימו חלק מחברי KUKL להקה שנקראה Pukl, אך במהרה שינו את שמה ל-The Sugarcubes ("קוביות הסוכר").
הלהיט הראשון של הַשׁוּגֶרְקְיוּבְּס, Birthday ("יום הולדת"), היה ללהיט באנגליה.
הם רכשו לעצמם מעריצים רבים בבריטניה ובארצות הברית, והחלו לזרום פניות מחברות תקליטים.
לבסוף חתמו חברי הלהקה על חוזה עם חברת התקליטים One Little Indian בבריטניה, ועם Elektra בארצות הברית, והקליטו ב-1988 אלבום ראשון, Life's Too Good ("החיים טובים מדי").
השוגרקיובס היו להקת הרוק האיסלנדית הראשונה שזכתה להצלחה בינלאומית.
בעודה חברה בלהקה, השתתפה ביורק בעוד כמה פרויקטים: היא הקליטה והוציאה באיסלנד את האלבום Gling-Gló, אוסף שירי ג'אז מוכרים ויצירות מקוריות בשיתוף עם קבוצת הבי-בופ Trio Guðmundar Ingólfssonar.
ביורק גם תרמה את קולה לאלבום Ex:El של להקת המוזיקה האלקטרונית הבריטית 808 State.
התקליט השני של הלהקה שיצא בשנת 1989 זכה לפחות הצלחה, אף על פי שקודם בסיבוב הופעות עולמי, שאחר כך יצא לאור כקלטת וידאו.
המתחים בין ביורק לחבר ה"שוגרקיובס" אֶיְנָר אֶרְן בֶּנֶדִיקְטְסוֹן הביאו ב-1992 להתפרקות הלהקה.
ביורק עברה לגור בלונדון והחלה לעבוד עם המפיק נלי הופר, שעבד בין היתר עם להקת הטריפ-הופ הבריטית מאסיב אטאק.
השותפות הניבה את הלהיט הבינלאומי הראשון של הזמרת, Human Behaviour ("התנהגות אנושית").
אלבום הבכורה שלה, שנקרא בפשטות Debut ("בכורה"), יצא לאור ביוני 1993, וזכה לביקורות חיובית: שבועון המוזיקה הבריטי New Musical Express העניק לו את התואר "אלבום השנה".
Debut היה אוסף של שירים שביורק כתבה עוד בהיותה נערה, ושל עבודה משותפת עם הופר.
האלבום היה בסופו של דבר לאלבום פלטינה בארצות הברית.
ביורק חזרה לאולפן והקליטה את אלבום הסולו הבא שלה עם המפיק נלי הופר, ובשיתוף האמנים טריקי, גראהם מאסי מ-808 State ומפיק המוזיקה האלקטרונית האווי בי.
האלבום, ששמו היה Post ("דואר", או "אחרֵי" – הזמרת עצמה התייחסה לשתי המשמעויות), הכיל שירים שעסקו במערכות היחסים של ביורק ובאהבה, אך גם שירים הנוגעים בכעס ובמתחים.
בדומה ל-Debut, כלל האלבום גם חומרים שנכתבו בשנים מוקדמות.
הוא הגיע למקום השני במצעד הפזמונים הבריטי, וזכה באלבום פלטינה בארצות הברית.
בינואר 1997, הוציאה ביורק את Telegram, אוסף של רמיקסים ועיבודים מחדש לשירים מ-Post.
במקביל לעבודה על Post, ביורק כתבה והלחינה עבור מדונה את השיר Bedtime Story ("סיפור לפני השינה") שנכלל באלבום Bedtime Stories מ-1994.
בשנת 1997 יצא לאור אלבומה האלקטרוני והמינימליסטי של ביורק, Homogenic (שיבוש של homogeneous – "אחיד").
על האלבום עבדה ביורק עם מארק בל מלהקת הטכנו הבריטית LFO, ועם האווי בי.
זה היה אלבומה העצמאי הראשון (מבחינת רעיון ותוכן).
הוא נחשב לאחת העבודות היותר מוחצנות ונסיוניות של ביורק עד אז, כולל מקצבים חזקים המשקפים את נופיה של איסלנד.
Homogenic הניב שורה של וידאו קליפים מרהיבים וכן מספר רב של רמיקסים.
השיר All Is Full of Love ("הכל מלא אהבה") מתוך האלבום הפך ב-1999 ללהיט רוק אלטרנטיבי.
ב-2001 היה גם Homogenic לאלבום זהב בארצות הברית.
ב-2001 הוציאה ביורק את האלבום Vespertine (בוטניקה: פרח הנפתח בערב; זואולוגיה: בעל חיים הפעיל בשעות הערב), ויצרה בו עולם אישי ומופנם של מקצבים.
באלבום השתתפו תזמורות קאמריות, מקהלות וקולות שקטים והוא נגע בנושאים רגישים.
ביורק שיתפה פעולה עם הרכב האלקטרוניקה האמריקאי מאטמוס, תומאס קנאק הדני ועם נגנית הנבל האקספירמנטלית זינה פארקינס.
חלק מהמילים באלבום מקורן בכתבי המשורר האמריקאי א.
קאמינגס ובסרטי היוצר העצמאי הארמוני קורין.
מספר שירים מתוך האלבום זכו לקליפים מעוררי מחלוקת: הראשון, Hidden Place ("מקום נסתר") שודר תכופות בערוצי המוזיקה האמריקאיים MTV ו-MTV2, למרות המלים הפרובוקטיביות, אך הקליפ הבא, Pagan Poetry ("שירה פאגאנית"), שכלל הצגה ויזואלית של פירסינג, סצנות מין מטושטשות ופטמות חשופות, כמעט ולא שודר באמריקה (וכאשר שודר, חלקים ממנו צונזרו).
הקליפ השלישי מהאלבום, Cocoon ("גולם"), הציג את ביורק בעירום למחצה, כשפטמותיה מפרישות חוט אדום העוטף אותה בפקעת.
הקליפ לא שודר כלל באמריקה.
ב-2003 הוציאה ביורק אוסף של תקליטוני DVD ו-CD ששמו Family Tree ("אילן יוחסין"), וכן את האוסף Greatest Hits.
את השירים באלבום בחרו מעריצי הזמרת בסקר שהופיע באתר האינטרנט הרשמי שלה.
הופקה גם גרסת DVD של האוסף שכללה את כל הווידאו קליפים שלה עד אז.
בסוף אוגוסט 2004 הוציאה ביורק את האלבום Medúlla ("לשד" או "ליבה").
העבודה על האלבום הייתה ספונטנית יותר מבשניים הקודמים ובמהלכה החליטה ביורק לבסס את האלבום החדש על קולות אנושיים בלבד.
ביורק נעזרה בכישוריהם של ביטבוקסר ההיפ-הופ ראזל, של סולנה לשעבר של פיית' נו מור מייק פאטון, ושל המתופף של להקת Soft Machine רוברט ואייט, וכן במקהלות אחדות.
גם באלבום הזה התבסס אחד הקטעים (Sonnets/Unrealities XI – "סונטות/חוסר ממשויות XI") על טקסט של המשורר א.
באוגוסט 2004 ביצעה ביורק בטקס הפתיחה של משחקי הקיץ האולימפיים באתונה, יוון את השיר Oceania, שנכתב במיוחד לאירוע.
במהלך שירתה נפרסה שמלתה לאט וגילתה מפה של העולם (בגודל 900 מ"ר), שכיסתה את כל הספורטאים האולימפיים.
השיר הופיע גם באלבום Medúlla.
זמן קצר לאחר מכן הופיעה ברשת האינטרנט גרסה אלטרנטיבית של השיר, בהשתתפות הזמרת קליס.
ביורק פיזרה את הערפל כשאישרה שאכן עבדה עם קליס, אך לא התכוונה שהגרסה הזו תפורסם.
לאחר פגיעת גל הצונמי ההרסני בדרום מזרח אסיה בסוף 2004, החלה ביורק לעבוד על פרויקט חדש, Army of Me-Xes, שגייס מעריצים ומוזיקאים מרחבי העולם ליצירת רמיקסים ללהיטה מ-1995, Army of Me.
את הבקשה לשליחת הרמיקסים פרסמה ביורק באתר האינטרנט שלה, והיא הייתה המומה לנוכח 600 כאלה שהגיעו אליה.
מתוכם בחרו ביורק וגרהאם מאסי את 20 העיבודים הטובים ביותר, ואלו הופיעו באלבום שיצא בסוף מאי 2005 בארצות הברית ובאפריל בבריטניה.
חלק מרווחי האלבום תרמה לנפגעי הצונמי.
ובפברואר 2006 נסעה לעיר בנדה אצ'ה שבאינדונזיה, העיר הקרובה ביותר למוקד הרעש שגרם לאסון הצונאמי, כשגרירת רצון טוב של יוניצ"ף.
ב-17 בנובמבר 2006 השתתפה ביורק בקונצרט איחוד חד פעמי של השוגרקיובס ברייקיאוויק, איסלנד, לרגל חגיגות 20 שנה לסינגל הבכורה "יום הולדת", כאשר כל הרווחים הועברו לעמותה לקידום המוזיקה האיסלנדית.
במאי 2007 הוציאה ביורק את אלבום האולפן השישי שלה, Volta.
את רוב האלבום כתבה והפיקה ביורק בעצמה, והופיעו בו 10 שירים חדשים.
כמה ממשתפי הפעולה באלבום הם המפיק המוערך טימבלנד, אנתוני הגרטי מאנתוני והג'ונסונס ו-Sjón, משתף פעולה ותיק, בנוסף לאמנים אחרים.
הסינגל הראשון מהאלבום, "Earth Intruders", יצא בפורמט דיגיטלי באפריל 2007 ונהפך לסינגל השני בקריירה של ביורק שנכנס לטבלת הסינגלים הראשית של בילבורד בארצות הברית.
Volta פתח במקום התשיעי בטבלת האלבומים של בילבורד, ונהפך לאלבום הראשון של ביורק שהגיע לטופ 10 בארצות הברית, כשמכר 43,000 עותקים בשבוע הראשון ליציאתו.
האלבום הגיע גם למקום השלישי במצעד האלבומים של צרפת, עם מכירות של 20,600 עותקים בשבוע הראשון, ולמקום השביעי בבריטניה עם מכירות של 20,456 עותקים בשבוע הראשון.
הסינגל השני מהאלבום, "Innocence", יצא בפורמט דיגיטלי ביולי 2007, וצולם לו קליפ שנבחר מתוך תחרות שנערכה באתר הרשמי של ביורק.
הסינגל הבא, "Declare Independence", יצא ב-1 בינואר 2008. לסינגל צולם גם קליפ בבימויו של מישל גונדרי.
היה זה שיתוף הפעולה השביעי של גונדרי עם ביורק.
הסינגל הרביעי מתוך האלבום היה "Wanderlust" שיצא בפורמט של הורדה דיגיטלית ב-7 באפריל ועל גבי תקליטור ב-12 ביוני.
לסינגל צולם קליפ בגרסת תלת מימד.
הסינגל הבא מתוך האלבום הוא "The Dull Flame of Desire", ותאריך יציאתו הוא 29 בספטמבר 2008.
ביורק ערכה סיבוב הופעות עולמי בן 18 חודשים שהסתיים ב-15 באוגוסט 2008. היא הייתה אמורה להופיע גם בישראל ב-31 ביולי, אך הופעה זו בוטלה עקב מכירת כרטיסים דלה.
באוקטובר 2011 הוציאה ביורק את אלבום האולפן השביעי, והשאפתני ביותר שלה: Biophilia.
האלבום כולו הופק על ידה בשיתוף הצמד האלקטרוני הבריטי 16ביט.
האלבום היה חלק מפרויקט שלם בשם ביופיליה הכלל סיבוב הופעות, סרט דוקומנטרי בבימויו של סר ריצ'רד אטינבורו, אתר חדש, ואפליקציה.
למעשה האלבום היה אלבום האפליקציה הראשון בכל הזמנים.
ביורק הקליטה אותו במשך שנתיים בעזרת אייפד וכלי נגינה ניסיוניים שפותחו במיוחד עבור האלבום.
בפרויקט זה ביורק בחרה לחקור את הקשר בין המוזיקה שהטבע מייצר, לבין המוזיקה שהמדע מייצר.
את האלבום קידם הסינגל הראשון Crystalline שיצא ביוני 2010, שלווה בקליפ נוסף שביים עבורה מישל גונדרי.
הסינגל זכה לרמיקס מוערך של האומן הסורי עומאר סולימאן.
ביולי באותה שנה יצא הסינגל השני, Cosmogony שיצא בפורמט דיגיטלי, פיזי, ובאפליקציה.
בירק עבדה עם המפיקים ארקה והאקסאן קולק על אלבום האולפן התשיעי שלה, "וולניקורה", שהושק ב-18 בינואר 2015, ימים ספורים לאחר שהוכרז בפומבי, וחודשיים לפני יציאתו המתוכננת, דלפה גרסה אונליין מלאה שלו.
במאמץ להציל הפסדים פוטנציאליים במכירות בגלל הדליפה ולאפשר למעריצים לשמוע את האלבום באיכות מעולה, הוא הפך לזמין ברחבי העולם ב-20 בינואר 2015 ב-iTunes.
ביורק החלה את סיבוב ההופעות העולמי שלה במרץ 2015 בקרנגי הול בביצוע "אגם שחור" וקטעים אחרים מוולניקורה, לאחר מספר הופעות בניו יורק, נסע לסיבוב הופעות באירופה, שהסתיים באוגוסט 2015.
בין 8 במרץ עד 7 ביוני 2015 המוזיאון לאמנות מודרנית בניו יורק אירח תערוכה רטרוספקטיבית של ביורק.
התערוכה זכתה לביקורות שליליות מצד מבקרי האומנות.
ב-2 באוגוסט 2017 הודיעה ביורק ברשתות החברתיות שלה על הוצאתו הקרובה של אלבום חדש.
הסינגל הראשון, "השער", יצא לאור ב-15 בספטמבר 2017. את הקליפ הנלווה שלו ביים האמן החזותי אנדרו תומאס הואנג.
באותו יום הכריזה ביורק על כותרת האלבום "אוטופיה" במהלך ראיון.
אוטופיה יצא לאור ב-24 בנובמבר 2017. היא תיארה אותו כ"אלבום הטינדר שלה" וקבעה כי "מדובר בחיפוש הזה (אחר אוטופיה) – ובקשר להיות מאוהב.
בילוי עם אדם שאתה נהנה זה כשהחלום הופך לאמיתי".
היא הפיקה את האלבום עם ארקה, איתה היא שיתפה פעולה עם וולניקורה.
ביורק תיארה את המסע המשותף שלה עם ארקה כ"היחסים המוזיקליים החזקים ביותר שהיו לה", והדמה אותו לזה של ג'וני מיטשל וג'אקו פסטוריוס.
שלושה קליפים מוזיקליים נוספים פורסמו בשנת 2017: "Blissing Me", "Utopia" ו-"Arisen My Senses".
"אוטופיה" היה מועמד כאלבום המוזיקה האלטרנטיבית הטוב בטקס פרסי הגראמי השנתי ה-61. המועמדות החמש-עשרה של ביורק לגראמי.
במאי 2018 הופיעה ביורק בתוכניתו של ג'ולס הולנד ב-BBC "Later...
with Jools Holland", בפעם הראשונה אחרי שמונה שנים שבהם לא להופיע בתוכניות טלוויזיה.
הקריירה הקולנועית של ביורק החלה ב-1990, עם הופעתה בסרט "עץ הערער" (Juniper Tree), אגדה על כישוף, המבוססת על מעשייה של האחים גרים בשם זה.
היא שיחקה בתפקיד מרגיט, מכשפה שאמה נהרגה בשל העיסוק בכישוף.
לביורק היה גם תפקיד ללא קרדיט בסרטו של רוברט אלטמן "משהו ללבוש" (Prêt à Porter) מ-1994.
בשנת 1999 ביקש הבמאי לארס פון טרייר מביורק לכתוב ולהפיק את פסקול הסרט "רוקדת בחשכה" (Dancer in the Dark), מחזמר על המהגרת סֶלְמָה הנאבקת כדי לשלם עבור ניתוח שימנע מבנה להתעוור.
הבמאי ביקש מביורק לשחק בתפקיד הראשי, ובתחילה סירבה להצעה, אך לאחר שאיים להפסיק את הפרויקט (דבר שהיה הופך את העבודה שעשתה עד אז למיותרת), הסכימה.
ביורק ציינה מאוחר יותר שתמיד חלמה לעשות מחזמר בחייה, ושזו הייתה ההזדמנות המתאימה.
עוד הוסיפה, שהתקשתה ליצור מוזיקה וקולנוע בו בזמן.
הקרנת הבכורה של "רוקדת בחשכה" נערכה ב-2000 בפסטיבל קאן ה-53, וביורק זכתה בפרס השחקנית הטובה ביותר על הופעתה בסרט.
הפסקול יצא לאור כאלבום ששמו Selmasongs ("שירי סלמה"), אך כמה ממילות השירים שונו כדי לא לרמוז על עלילת הסרט.
ב-2005 שיתפה ביורק פעולה עם בן-זוגה הניו יורקי מת'יו בארני, בסרט האמנות האקספרימנטלית חסר הדיאלוג Drawing Restraint 9, החוקר את תרבות יפן.
בין השאר הייתה אחראית על פסקול הסרט.
ביולי 2006 שחררה חברת התקליטים של ביורק את כל אלבומיה מחדש בגרסת צליל היקפי (Surround), לאחר שעורבלו לפורמט DTS.
בשנת 2013 השתתפה בסרט תעודה יחד עם חוקר הטבע דייוויד אטנבורו.
בשנת 2014 יצא הסרט "Björk: Biophilia Live", שמתעד הופעה חיה של ביורק בלונדון.
הסרט הוקרן במקביל בסינמטקים של חיפה ותל אביב, ובמקביל גם בעזה וברמאללה.
בשנת 2022 תשחק ביורק בסרט הדרמה ההיסטורי "מלך הצפון" לצדה של ניקול קידמן.
ביורק מופיעה לרוב בשמה הפרטי בלבד; זהו נוהג נפוץ בקרב איסלנדים, ששמם השני מציין את שם האב.
שמה השני, גוּדְ'מוּנְדְסְדוֹטִיר (Guðmundsdóttir), פירושו "הבת של גוּדְ'מוּנד".
לרוב השמות האיסלנדיים משמעות ברורה.
השם ביורק פירושו באיסלנדית עץ שדר (björk).
מילה זו דומה למקבילתה בשפה האנגלית העתיקה (beorc) או המודרנית (birch).
הגייה מקורבת של שמה הפרטי היא "בְּיֶרְק".
ביורק ציינה ששמה מתחרז עם המילה האנגלית jerk.
לביורק ולבן-זוגה לשעבר, האמן המודרני מת'יו בארני, יש בת ששמה אִיזדוֹרָה (Isadora) ונולדה ב-3 באוקטובר 2002. לביורק יש ילד נוסף, מבעלה לשעבר ת'וֹר אֶלְדוֹן, ששמו סִינְדְרֶי (Sindri) והוא נולד ב-8 ביוני 1986.
ביות (מלשון בית) הוא תהליך התערבות מכוונת ידי אדם הנעשה עבור שינוי תכונותיהם הפיזיולוגיות והתנהגויותיהם הטבעיות של חיית בר או צמח בר.
בהליך זה, ההתאמה לצורכי האדם הביות מעצים תכונות המועילות לאדם וממזער תכונות המפריעות לו, או המפחיתות את יעילות ניצול המין לתועלת האדם.
תוצאות הביות עלולות להיות זן חדש מאותו מין, שכפול גנטי שונה במראהו של המין, או אף מין זהה בשינוי יחיד במאפייניו ההתנהגותיים.
בעלי חיים וצמחים מבויתים, הם אורגניזמים שההתנהגות, הפיזיולוגיה או אורח חייהם שונו כתוצאה משליטת האדם בתנאי מחייתם ותנאי הרבייה שלהם.
לרוב, נדרשים דורות רבים עבור הפיכת השינויים לקבועים, אך יש המתרחשים כעבור דורות ספורים.
בני-אדם שלטו וטיפלו באוכלוסיות בעלי-חיים וצמחים ממגוון סיבות: ייצור מזון, כגון, חיטה, תירס, עצי פרי וירקות שונים, או ניצול מוצרים חשובים אחרים, כגון, פרווה, צמר, כותנה או משי, כעזר בעבודתו ופעילותו של האדם (כלבי עבודה למיניהם, בהמות עבודה שונות), ולהנאה ושעשוע כחיות מחמד או כצמחי נוי.
במקרים רבים לאורך הליך הביות, מפתחים הזנים המבויתים תלות באדם עד לאי-מסוגלות לשרוד בסביבתם הטבעית במקום מוצאם.
מקרים דומים מעין אלו, בהם נצפו דורות רבים של התפתחות עצמאית בסביבה אנושית בתוך עיר או שדות מעובדים וללא התערבות מכוונת, הובילו ליצירת זן חדש שהשינויים שחלו בו אינם מאפשרים לו לשרוד בסביבה שאינה אנושית.
הקהילה המדעית נחלקת באשר לאופן הפעולה של תהליך הביות בין ברירה טבעית לברירה מלאכותית, ומקומו של האדם בתהליך: אלו הטוענים כי מוטציות שאינן בשליטת בני אדם אחראיות ליצירת זנים של בעלי חיים או צמחים המועילים לאדם, ואחרים שטוענים שרבייה סלקטיבית זהירה יכולה להביא לרבים מהשינויים הקשורים לביות.
שתי התאוריות אינן סותרות אחת את רעותה.
מוטציות השייכות לברירה טבעית אכן שיחקו תפקיד מרכזי ביצירת זנים מבויתים של מינים מסוימים, כפי שרבייה סלקטיבית, מבית ברירה מלאכותית, תרמה רבות לתהליך הביות לאורך ההיסטוריה.
ביות החיטה הוא דוגמה מצוינת לתפקידן של מוטציות כגורם מכריע.
גרגרי חיטת הבר נופלים לקרקע כדי להזריע את החיטה מחדש כשהיא בשלה, בעוד גרגרי החיטה המבויתת נותרים על הגבעול ומחייבים התערבות חיצונית.